open-index/open-wikipedia-markdown huggingface dataset:
Tom Newman

**Thomas Dennis Newman **, nado en Perivale, Inglaterra o 11 de xullo de 1943, é un produtor, guitarrista, cantante e técnico de son de culto inglés. Thomas Newman participou na fundación do centro de gravacións The Manor Studio, estudo empregado polo selo Virgin Records, e traballou na gravación orixinal de 1973 de Tubular Bells de Mike Oldfield. Como artista publicou unha ducia de álbums en solitario do xénero do beat, rock progresivo e da psicodelia. Segue activo con proxectos que inclúen unha produción en 2020 do álbum clásico de Mike Oldfield por Tubular World (en Tigermoth Records). Tom dirixiu a mestura do álbum, que é a banda sonora que acompaña a From the Manor Born, un documental sobre a creación dos orixinais Tubular Bells e os primeiros tempos do selo  Virgin.

## Traxectoria 
Con 17 anos xa formaba parte dun grupo xuvenil de Rock & Roll e R&B, chamado Playboys, para pasar un par de anos máis tarde a un grupo chamado Tomcats, grupo co que chegou a actuar nunha xira internacional dentro do Estado español. Con algúns outros músicos de Tomcats, reformaron a banda co nome de July e gravaron un álbum, homónimo, en 1968, que é considerado un dos discos psicodélicos máis valiosos do Reino Unido. A banda July disolveuse en 1970, e Newman foi contratado por Richard Branson ese mesmo ano para construír estudos de gravación nunha mansión que mercara nos arredores de Oxford, á que bautizaron como The Manor.
Alí, nos primeiros tempos coñeceu a un novo e descoñecido Mike Oldfield, que lle agasallou cunhas gravacións feitas na gravadora portátil de Kevin Ayers. Nos momentos que Tom e Mike tiñan libres, gravaban en cinta longas sesións de gravación. O traballo finalmente resultou no álbum de fama global Tubular Bells. Aínda que o traballo de Tom Newman, e o seu asistente, Simon Heyworth, foi o de técnicos de son, Oldfield, en agradecemento, incluíunos como coprodutores do seu primeiro álbum.

## Discografía 
* Fine Old Tom (1975) – Publicouse en 1975 por parte do selo Voiceprint, as súas cancións son un collage de estilos con influencias "beat", blues e folk. O disco ábrese cunha canción de estilo pop chamada "Sad sing", cunha melodía e unha letra sinxelas, pero cunha música con complexas técnicas de guitarra, continúa, entre outros, cun particular reggae, titulado "Superman", e máis tarde, "Suzie", unha canción comparada ao estilo de Link Wray e, por último, neste exemplar en CD incluíronse algunhas "demos" das cancións. O disco valorase como rexistro documental do xeito de gravar dos artistas en The Manor.

* Live at the Argonaut (1975) – Estreada por Virgin pero aínda gravada por Voiceprint.
* Faerie Symphony (1977)
* Bayou Moon (1986)
* Aspects (1986)
* Ozymandias (1988)
* Hotel Splendide [Live] (1997)
* Snow Blind (1997)
* Faerie Symphony and Other Stories (1999)
* Tall Scary Things (1999)
* The Hound Of Ulster (1999)
* "The Calling" (2015)

## Notas 
## Véxase tamén 
### Ligazóns externas 
*Song For S.P. canción de psicodelia e rock progresivo da versión estendida do seu primeiro álbum, en youtube
Oriana Altuve

**Oriana Altuve**, nada en Caracas o 3 de outubro de 1992,  é unha futbolista venezolana, que xoga como dianteira no Deportivo da Coruña da Primeira División. Foi a máxima goleadora da Copa Libertadores Feminina durante dous anos consecutivos, nas edicións de 2016 e 2017, e a primeira venezolana en xogar na Primeira División de España.

## Traxectoria 
### Comezos 
Procedente dunha familia de futbolistas da popular parroquia 23 de Enero do oeste de Caracas, é curmá dos tamén futbolistas Aileen e Roberto Rosales. Comezou no fútbol feminino aos 10 anos na Escola de Fútbol da Universidade Experimental Pedagóxica da cidade de Caracas. 

Debutou co Caracas FC aos 17 anos, onde destacou con varios títulos ata mediados de 2016. Os seus goles co club valéronlle as súas primeiras convocatorias coa selección venezolana.

### Colón FC 
A mediados de 2016 instalouse no Uruguai, onde asinou como nova xogadora do Colón FC. Co equipo de Montevideo conquistou a liga uruguaia e disputou a Copa Libertadores de 2016, sendo a máxima goleadora do torneo continental.

### Santa Fe 
A continuación fichou polo Independiente Santa Fe, co que conquistou a liga colombiana na tempada 2017, sendo a segunda máxima goleadora do campionato, só por detrás de Manuela González. Ademais foi por segundo ano consecutivo máxima artilleira da Libertadores.

### Rayo Vallecano 
A finais de agosto de 2018 fichou polo Rayo Vallecano, da Primeira División de España, debutando na xornada 3, con tres goles na casa do Madrid CFF. Na súa primeira tempada xogou 28 partidos e marcou 10 goles, mentres que na segunda, a 2019/20, foi a gran figura do seu equipo, marcando 13 goles ata que a pandemia de COVID-19 paralizou a competición. Nese momento era a cuarta máxima goleadora do campionato con máis da metade dos goles do seu equipo.

### Betis e Valencia 
A continuación xogou unha tempada no Real Betis e dúas no Valencia, antes de pasar polo Al-Shabab de Riad. Con este último club foi a segunda máxima goleadora do campionato de liga saudita na tempada 2023/24, con 14 goles.

### Deportivo da Coruña 
En xullo de 2024 foi anunciada como nova xogadora do Deportivo da Coruña.

## Notas 
## Ligazóns externas
Ángel Abal Padín

**Ángel Abal Padín**, nado en Padrenda (Meaño) o 16 de outubro de 1916, foi un mestre e político galego.

## Traxectoria 
Fillo de Ángel Abal Varela e irmán de Segundo Abal Padín. Mestre. Membro da FETE-UGT e afiliado á Agrupación Socialista de Pontevedra. Co golpe de Estado do 18 de xullo de 1936 foi nomeado mestre interino da Illa de Arousa en setembro. Fuxiu a Portugal onde foi detido o 3 de agosto de 1937 e foi repatriado o 18 de agosto. Logrou chegar a Buenos Aires e retornou á zona leal en xaneiro de 1938 e ingresou na Defensa Especial Contra Avións (DECA) onde prestou servizos na zona Centro e Levante. Foi miliciano da Cultura. Coa derrota da República exiliouse no norte de África onde estibo internado no campo de Ben Chicao (Departamento de Argel) sendo secretario do Comité do PSOE nese campo. Conseguiu marchar a México no vapor Serpa Pinto, arribando ao porto de Veracruz o 16 de novembro de 1941. Traballou nunha xastrería. Abríronlle expediente de responsabilidades políticas en 1942. Despois trasladouse a Uruguai onde foi secretario do PSOE en 1945. Foi expulsado do PSOE en 1946.

## Notas 
## Véxase tamén 
### Ligazóns externas 
* Ficha en Censo de Represaliados de la UGT
Heraklion (homónimos)

**Heraklion**, tamén coas grafías alternativas: **Iraklio**, **Iraklion**, **Irakleio**, **Herakleion**) é un nome de cidade grega que fai referencia a Heracles e que se usa sobre todo para **Heraklion**, a capital administrativa e cidade máis grande de Creta e a quinta máis grande de Grecia.

**Heraklion** tamén pode referirse a tres vilas actuais, en Ática, Corinto e Tesalónica, ou a cidades antigas:

## Idade Antiga 
* Herakleion, Pieria, na antiga Macedonia, Grecia
* Heracleion, unha antiga cidade preto de Alexandría, Exipto
* Herculanum, antiga cidade romana, na actual Ercolano, Campania

## Véxase tamén 
* Heracles / Hércules (mitoloxía)
* Heracleonas
* Heraclio, fundador da dinastía Heráclida
Minería biolóxica

A **minería biolóxica** consiste na extracción da información biolóxica do mundo utilizando unha combinación da bioloxía computacional, a xenómica e a aprendizaxe automática para desenvolver novos antibióticos e outras moléculas de utilidade.

En 2019, o equipo de De la Fuente Lab, propuxo por primeira vez a exploración dixital dos repositorios de datos biolóxicos existentes (xenomas, metaxenomas e proteomas) como unha nova estratexia para acelerar o descubrimento de antibióticos. Grazas aos avances en intelixencia artificial, a minería biolóxica facilita a identificación de novas moléculas a unha velocidade moi alta e cun enfoque moito máis amplo, en lugar de recorrer a experimentos cuxo custo temporal é moito maior. Para lograr isto, desenvolvéronse modelos de intelixencia artificial adestrados con conxuntos de datos experimentais estandarizados, co fin de predicir a actividade antimicrobiana de secuencias específicas de aminoácidos, dando orixe a unha novo paradigma no descubrimento de antibióticos. Esta liña de investigación tamén revelou unha nova clase de péptidos, os péptidos encriptados.

Esta ferramenta xa permitiu descubrir axentes antimicrobianos ocultos dentro dunha variedade de xenomas, incluídos os de organismos vivos e extintos, como a guavanina-2, a mamutusina ou a neandertalina.

## Notas 
## Véxase tamén 
### Ligazóns externas 
* De la Fuente Lab
Guavanina-2

A **guavanina-2** é o primeiro antibiótico deseñado por computador grazas á intelixencia artificial para tratar de combater a resistencia aos antibióticos.​ Trátase dun péptido antimicrobiano (AMP), que se mostrou especialmente efectivo contra bacterias gramnegativas e que se deriva dun péptido da guaiaba coñecido como Pg-AMP1.

## Historia 
En 2008, Pelegrini demostrou que unha proteína rica en glicina (GRP) illada de sementes de guaiaba mostraba unha clara actividade bactericida contra bacterias gramnegativas patógenas humanas.

En 2012, Tavares describiu a actividade antimicrobiana do péptido rico en glicina (GRP) recombinante Pg-AMP1 das sementes de guaiaba.

A guavanina-2 supuxo un dos primeiros exemplos das propiedades emerxentes da IA na bioloxía. O seu comportamento antimicrobiano difire do dos antibióticos convencionais, xa que ataca ás bacterias hiperpolarizando a membrana en lugar de despolarizala. Este achado mostrou o potencial das máquinas para o desenvolvemento de moléculas antimicrobianas, abrindo novas posibilidades no descubrimento de antibióticos​.

## Referencias 
## Véxase tamén 
### Ligazóns externas 
* De la Fuente Lab 
* Native and recombinant Pg-AMP1 show different antibacterial activity spectrum but similar folding behavior.
Péptido encriptado

Os **péptidos encriptados** (en inglés, EPs) son secuencias de aminoácidos ocultas nos proteomas que foron consideradas como unha nova clase de moléculas antimicrobianas e que poden servir como base para o desenvolvemento de antibióticos.

O equipo de César de la Fuente no De la Fuente Lab da Universidade de Pensilvania identificou e describiu por primeira vez estes péptidos antibióticos encriptados cando utilizou métodos computacionales para explorar o proteoma humano como fonte de antibióticos. Moitas das 2.603 moléculas detectadas nese estudo atopábanse codificadas en proteínas que non estaban directamente relacionadas co sistema inmunolóxico. Con todo, eran capaces de eliminar bacterias patóxenas, mostrando actividade antinfecciosa en modelos de rato. Este foi o motivo polo que decidiron utilizar o termo 'encriptado' para nomealos, porque se atopaban ocultos dentro de proteínas máis grandes que parecían non ter conexión co sistema inmunolóxico, a área na que era previsible atopar esa función. Entre as principais vantaxes do uso destes péptidos encriptados para o desenvolvemento de novos antibióticos atópase a de que non xeran facilmente resistencia bacteriana.  

## Notas 
## Véxase tamén 
### Ligazóns externas 
* De la Fuente Lab
Olaya Enrique

**Olaya Enrique Rodríguez**, nada en Avilés o 10 de maio de 2005, é unha futbolista española que xoga como centrocampista no Deportivo da Coruña, da Primeira División.

## Traxectoria 
Comezou a súa carreira na canteira do CD Femiastur do seu Avilés natal, sección feminina do Real Avilés, no que xogou ata o verán de 2017, cunha paréntese dun ano no CF Versalles na tempada 2015/16. Para a tempada 2017/18 incorporouse ao equipo sub-14 do Sporting de Gijón, que compaxinou cos seus primeiros partidos co equipo B na liga autonómica asturiana, logrando o ascenso a Primeira Nacional, daquela terceira categoría do fútbol español. Na tempada 2019/20 xogou no equipo C, de novo na liga autonómica, contribuíndo con 18 goles en 15 partidos.

No verán de 2020 subiu ao primeiro equipo do Sporting, da Segunda División. O seu equipo logrou manterse na liga esa tempada e Olaya Enrique foi a segunda máxima goleadora do equipo con dez goles en 22 partidos. Na 2021/22 xogou 24 partidos e marcou dous goles, pero o Sporting quedou no penúltimo posto do Grupo Norte e, polo tanto, descendeu a Primeira Nacional. 

En agosto de 2022, fichou polo Real Madrid, xogando inicialmente no filial de Segunda Federación. Aquí converteuse nunha xogadora clave do equipo e fixo 21 partidos e catro goles ao longo da tempada.

O 10 de novembro de 2023 debutou co primeiro equipo do Real Madrid na Primeira División, nun partido ante a Real Sociedad no que substituíu no minuto 69 a Athenea del Castillo. En total, disputou nove partidos oficiais co primeiro equipo esa tempada, e ademais conseguiu co filial o ascenso á Primeira Federación. 

Para a tempada 2024/25, foi cedida ao Deportivo da Coruña, que viña de ascender a Primeira. No conxunto galego asumiu un papel protagonista a pesar da súa xuventude. Comezou xogando como mediocentro ata que a adestradora Irene Ferreras a recolocou no extremo esquerdo e con Fran Alonso chegou a xogar incluso de lateral.

### Selección nacional 
Debutou coa selección española sub-17 o 18 de agosto de 2021 nun amigable contra Noruega. Máis tarde clasificouse para a fase final da Eurocopa sub-17 de 2022, onde España acadou a final, caendo ante Alemaña na quenda de penaltis. Olaya Enrique xogou catro partidos e anotou un gol durante o torneo. En outubro dese ano formou parte da selección española que disputou o Mundial sub-17. Xogou cinco partidos no certame mundial e proclamouse campioa ao derrotar na final a Colombia por 1-0. 

Despois do Mundial, pasou á selección sub-19 e disputou con esta a Eurocopa de 2023. As españolas gañaron o título na quenda de penaltis da final contra Alemaña (despois de que encontro rematase sen goles). Olaya Enrique contribuíu con catro partidos durante o torneo.

## Palmarés 
;Selección española sub-17
* **Copa do Mundo sub-17 (1):** 2022.

;Selección española sub-19
* **Eurocopa sub-19 (1):** 2023.

## Notas
Lárisa (homónimos)

**Lárisa** é a capital e cidade máis grande de Tesalia, Grecia

**Larissa** ou **Larisa** tamén poden referirse a:

## Lugares 
* Lárisa (unidade periférica), unha división administrativa de Grecia, centrada na cidade de Larissa

### Asentamentos gregos antigos 
* Larisa Cremaste, unha antiga cidade grega en Acaia Phthiotis, no sueste de Tesalia
* Larisa, lugar na acrópole da cidade grega de Argos;
* Larisa, antigo nome de Górtina, en Creta.
* Larisa, Tracia, unha antiga cidade grega na rexión entre os ríos Nestos e Hebros; Larisa, outra unha antiga cidade grega en Troad, no noroeste de Turquía é probabelmente a **Larissa** mencionada na *Ilíada* de Homero.
* É é o nome de varias cidades antigas en Caria, en Xonia e en Lidia, todas elas en Anatolia, hoxe Turquía; 
* Larissa, unha antiga cidade grega en Siria colonizada por colonos da cidade tesalia do mesmo nome, agora coñecida como Xaizar

## Nome de pía 
* Lárisa (mitoloxía), unha ninfa da mitoloxía grega
* Larissa, un nome feminino, escrito tamén Larisa ou Lárisa, como Larisa Shepitko, Larissa Latynina ou Larisa Oleynik 

## Astronomía 
* Larisa (lúa), unha lúa de Neptuno
* 1162 Larissa, un asteroide

## Véxase tamén 
* Filón de Lárisa, filósofo grego
Ézaro (nome)

**Ézaro** é un nome propio masculino galego. A súa orixe é prerromana, formado a partir da raíz indoeuropea *eis‑ ‘mover(se) impetuosamente, rapidamente’.

## Uso do nome 
miniatura|Fervenza do Ézaro.
Ézaro é un nome alternativo do río Xallas e da fervenza do Ézaro. Tamén é o nome da parroquia do Ézaro, no concello de Dumbría, onde se atopa a fervenza.

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Desextinción molecular

A **desextinción molecular**​ é un campo de investigación emerxente que se centra no uso de moléculas de organismos extintos para desenvolver tratamentos de enfermidades actuais, especialmente na creación de novos antibióticos. Este concepto foi introducido polo Machine Biology Group da Universidade de Pensilvania, liderado polo profesor César de la Fuente, quen busca crear terapias antimicrobianas innovadoras co apoio de técnicas avanzadas de intelixencia artificial.

## Desextinción molecular: a Neandertalina 
O primeiro estudo​ no campo da desextinción molecular centrouse na procura de proteínas antimicrobianas en organismos extintos​, en concreto nos neandertales e os denisovanos. A investigación foi publicada na revista *Cell Host & Microbe,* onde o equipo desenvolveu un algoritmo chamado panCleave. Este algoritmo analizaba fragmentos de proteínas de organismos extintos e modernos, servindo estes últimos como controis, e seleccionaba secuencias con potencial actividade antimicrobiana. Os fragmentos seleccionados tras o proceso foron avaliados mediante filtros de aprendizaxe automática e revisados por persoas expertas para predicir a súa eficacia. Así, lograronse identificar moléculas antibacterianas, sendo a primeira unha proteína neandertal, que denominaron, Neandertalina.

## Desextinción molecular: a Mamutusina 
Nun segundo estudo​, publicado en *Nature Biomedical Engineering*, o equipo de investigación deseñou e utilizou un modelo de deep learning máis potente chamado APEX para analizar o extintoma​, é dicir, o proteoma de todos os organismos extintos rexistrados pola ciencia até o momento. Este novo algoritmo identificou fragmentos con potencial antimicrobiano en proteínas de varias especies, como mamuts laúdos, pingüíns antigos, preguizosos xigantes e alces xigantes. Os compostos máis prometedores foron sintetizados e avaliados en experimentos *in vitro* e en modelos preclínicos con ratos. Entre os achados destacados atópase a Mamutusina, un potencial antibiótico derivado de proteínas do mamut laúdo.

## Notas
Extintoma

**Exintoma** é o termo utilizado para designar ao conxunto de proteomas de todos os organismos extintos coñecidos pola ciencia e descritos na literatura. 

Este concepto xurdiu no seo da investigación no campo da desextinción molecular para abordar algúns dos desafíos actuais no ámbito da saúde. Esta liña de investigación parte da premisa de que as moléculas serven como rexistros da historia evolutiva e poden proporcionar plans para o deseño terapéutico. Grazas á intelixencia artificial, levouse a cabo a exploración de todo o extintoma para procurar novos tratamentos e, especialmente, para desenvolver novos antibióticos.

## Notas
Marcos (nome)

[miniatura|[Marcos o Evanxelista.]]
**Marcos** é un nome propio masculino galego. Esta forma escrita tamén é común co portugués e co castelán. A súa orixe é o latín *Marcus*, nome teofórico que fai referencia ao nome do deus Marte (provén dun anterior *Mart-co-s, Marti-co-s, e este de Mars, Martis 'Marte'). e 1.796 co nome Marco, cunha media de idade de 12,8 anos.

## Marcos noutras linguas 
* Alemán: Markus
* Aragonés: Marco
* Bretón: Mark
* Catalán: Marc
* Castelán: Marcos
* Éuscaro: Marko/Marka/Marz
* Francés: Marc
* Inglés: Marcus/Mark
* Italiano: Marco
* Portugués: Marco/Marcos
* Romanés: Marcu
* Ruso: Mark

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Municipio de Ķekava

O **municipio de Ķekava** (en letón, *Ķekavas novads*) é un dos 36 municipios de Letonia. Os 36 municipios son resultado da última reorganización do territorio aprobada o 1 de xuño de 2021 pola Saeima. Ķekava limita coa cidade de Riga ao norte, os municipios de Salaspils e Ogre ao leste, co municipio de Bauska ao sur e co municipio de Olaine ao oeste. Inclúe as cidades de Balož, Baldones e Ķekavas e as parroquias de Baldones, Daugamales e Ķekavas. . 

## Xeografía e clima 
miniatura|O río Iecava, ao seu paso polo rural de Kecava.
thumb|Montículo de Daugmales, destacado nun municipio maiormente chá.
O municipio está situado principalmente na meseta de Upmale das terras baixas centrais de Letonia e na parte occidental, na chaira de Tirelai, ao longo do Daugava, sobre o vello val parcialmente inundado de Lejasdaugava. Xeoloxicamente, a rexión está dominada por sedimentos do Devónico superior, como na maior parte de Letonia. Os solos son principalmente podzolizados de céspede areoso e solos arxilosos podzolizados no oeste. Os bosques son principalmente de coníferas. No sueste do concello, a chaira montañosa de Upmale caracterízase por bandas de elevación arqueadas, curvadas na dirección do movemento do antigo glaciar e conectadas por murallas alongadas. Nas interseccións destas formas, érguense túmulos irregulares de morenas. Os puntos máis altos son Riekstukalns (85,2 m) e o montículo da Morisona (81,7 m) preto de Baldones.

A temperatura media é de -5,5 °C en xaneiro, + 17 °C en xullo. Ten unha precipitación media anual de 650-700 mm, aproximadamente o dobre da cantidade de humidade evaporativa.

## Notas 
## Véxase tamén
### Outros artigos 
*Organización territorial de Letonia
*Rexións de Letonia
Loli Rodríguez

**Loli Rodríguez Rodríguez**, nada en Torbeo (Ribas de Sil) en 1964, é unha escitora galega.

## Traxectoria 
Naceu en Torbeo, criouse en Monforte de Lemos, estudou Maxisterio na Universidade de Santiago de Compostela. Deixou a profesión para levar unha libraría-papelaría durante anos, despois traballou de celadora no Hospital Meixoeiro de Vigo. 

En 2024 gañou o Premio Torrente Ballester pola obra en galego *Nailía*, o xurado valorou «a boa narración da historia e a axilidade da lectura, nunha novela clásica na forma e na estrutura pero moi actual no punto de vista á hora de abordar o relato e a representación de mulleres diversas e as imaxes poéticas que crea durante a narración con moi bo manexo dos diálogos».

## Obras 
* *Os nomes de Val* (2023). A Coruña: Medulia, Narrativa. 274 páxs. ISBN 978-84-19438-59-1. É a historia dunha nena criada en adopción na década de 1960 que conta a súa vida.
## Premios 
* Premio Torrente Ballester por *Nailía*.
## Notas
Referendo de independencia de Transnistria de 2006

O 17 de setembro de 2006 celebrouse un referendo dobre en Transnistria. Os votantes foron preguntados se aprobaban da posibilidade de renunciar á independencia e a súa posible integración con Moldova, ou de maneira alternativa manterse independente para unha integración futura posíbel á Federación Rusa.

Os resultados do referendo non foron recoñecidos internacionalmente.

## Resultados 
[miniatura|Tarxeta de votación exposta no museo de [Tiráspol.]]

### Renuncia á independencia e posible integración futura en Moldova 
### Independencia e potencial integración futura en Rusia 
Do total de 394.861 votantes rexistrados, a participación electoral foi do 78,6%, substancialmente máis do 50%+1 que esixe a lei para validar o referendo.
O día do referendo, non se permitiron enquisas a menos de 25 metros dos colexios electorais, para evitar influír na votación.

## Notas 
## Véxase tamén 
### Outros artigos 
* Referendo de independencia
Agra (apelido)

**Agra** é un apelido galego e portugués, frecuente no Brasil e na área das Rías Baixas de Galicia.

En xaneiro de 2023 existían 2.355 persoas en Galicia co apelido Agra, ben sexa como primeiro ou segundo apelido. O concello con maior concentración de persoas con este apelido é A Coruña.

## Etimoloxía 
A súa orixe é  o latín , que se refire a unha extensión de terreo cultivábel dividida en leiras que pertencen a varios propietarios.

## Persoas con este apelido 
* Alberto Agra, xesecretario de xustiza filipino (n. 1963);
* Alfonso Agra, actor galego (n. 1959);
* Agustín Agra, escritor galego (n. 1966);
* Bruno Agra, músico brasileiro (n. 1980);
* Maria de Fátima Agra, botánica brasileira (n. 1952);
* Nélson Agra, futbolista portugués (n. 1991);
* Salvador Agra, futbolista portugués (n. 1991).

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
En fin

***En fin*** é unha serie de televisión española de comedia postapocalíptica creada por David Sainz e Enrique Lojo para Amazon Prime Video. Está producida por Versus Entertainment e Diffferent Entertainment, e protagonizada por José Manuel Poga, Malena Alterio e Irene Pérez. Estreouse en Prime Video o 13 de setembro de 2024, onde conta con versión dobrada e subtitulada en galego.

## Sinopse 
O día no que debería chegar a apocalipse, Tomás (José Manuel Poga) érguese resacoso en metade dunha orxía nunha tenda de mobles. Meses antes, ante a noticia da inminente fin do mundo, abandonou a súa muller Julia (Malena Alterio) e a súa filla Noa (Irene Pérez) sen mirar atrás. Pero cando o planeta errante que ía chocar contra a Terra pasa de longo e o mundo segue virando, Tomás comprende a magnitude do seu erro. Agora, tenterá recuperar a súa vida pasada e obter o perdón da súa familia, buscando reconstruír tras a non apocalipse un mundo que xa nunca volverá ser igual.

## Personaxes 
* Malena Alterio como Julia Fernández
* José Manuel Poga como Tomás
* Irene Pérez como Noa
* Raúl Cimas como Romero (episodio 1; episodio 3 - episodio 6)
* Luisa Gavasa como María (episodio 2; episodio 4)

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Ézaro (homónimos)

O termo **Ézaro** pode referirse a:

****Fervenza do Ézaro***, unha fervenza que forma o río Xallas na súa desembocadura ao mar na enseada do Ézaro na parroquia de Santa Uxía do Ézaro;
***Ézaro**, nome propio masculino galego.

## Véxase tamén
### Outros artigos
Hurrero, hurrera

miniatura|Políticos e activistas congregados nun evento de peche de campaña.
«**Hurrero**» e «**hurrera**» son termos pexorativos utilizados en Paraguai para describir a un activista fanático, caracterizado por apoiar incondicionalmente a un candidato político, disposto a realizar calquera tarefa — mesmo aquelas que poidan resultar denigrantes ou vergoñosas — co obxectivo de obter un favor, xeralmente en forma de cargo público.

Nun contexto máis amplo, o termo tamén pode facer referencia a unha persoa que, en eventos deportivos, manifestacións ou concentracións públicas; destaca por vociferar encomios ou loanzas cara a un dirixente político ou figura de autoridade, independentemente da súa reputación ou antecedentes.

## Etimoloxía 
A palabra «hurrero» parece ter a súa orixe no castelán paraguaio, ou para espertar entusiasmo e apoio en eventos festivos ou políticos; máis o sufixo castelán *-ero*, que indica cargo, ocupación ou oficio.

## Notas 
## Véxase tamén 
### Outros artigos 
* Castelán paraguaio
* Clientelismo
O Noso Tempo

***O Noso Tempo*** é o primeiro álbum de estudo en solitario do rapeiro galego Hugo Guezeta. Foi lanzado o 22 de novembro de 2024.

## Lista de cancións
Heraklion

**Heraklion**, en lingua grega Ηράκλειο, trans. e rom. *Irákleioé* (anteriormente chamada Candía), é a cidade máis grande de Creta e a capital da provincia homónima, unha das catro nas que se divide a illa. 

## Demografía 
Con máis de 173.000 residentes, é a cuarta cidade grega en poboación. En só unha década (2011) creceu cerca de 40.000 habitantes censados, desde os 132.000 habitantes permanentes que vivían alí segundo o censo de 2001. Conta cunha importante cantidade de poboación flotante debido ao turismo.

## Situación 
miniatura|Porto de Heraklion.|esquerda
Heraklion está no norte de Creta. Está preto de Cnossos, a antiga capital de Creta e centro da civilización minoica, que alberga os restos do Palacio onde, segundo a lenda, se atopaba o labirinto onde estaba preso o Minotauro.

Heraklion ten un grande porto que conecta Creta coa Grecia continental.

## Clima e economía 
Heraklion ten un clima mediterráneo de verán quente, que favorece o turismo de cruceiros e a agricultura, principalmente de oliveiras e viñedos.

## Historia e lugares de interese 
esquerda|miniatura| A fonte veneciana no centro de Heraklion
A vista máis interesante de Heraklion é a praza veneciana cunha fonte de mármore. A República de Venecia gobernou Heraklion entre os séculos XIII e XVI. Aínda quedan moitos monumentos importantes desta época, como a fortaleza medieval da cidade, outra das vistas importantes. O forte foi construído por árabes, bizantinos, otománs e venecianos mentres cada grupo gobernaba a cidade.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Civilización minoica
* Knossos
René Villalba

**René Orlando Villalba Paniagua**, nado en Asunción o 8 de xullo de 1981, é un xogador de fútbol sala paraguaio, que desenvolveu gran parte da súa carreira deportiva en Italia.

## Carreira 
Desempeñándose como mediocampista, René Villalba chegou ao campionato italiano en 2003, seguindo os pasos do seu irmán, Walter Villalba, que xogaba no Montesilvano. Despois de tres anos no Abruzzo, uniuse ao seu irmán en Reggio na tempada 2006–07, mentres que na tempada seguinte pasou ao Luparense. No único ano de estancia en San Martino, o equipo logrou o triplete, conquistando o campionato, a Copa Italia e a Supercopa. Entre finais de 2008 e principios de 2009, foi vendido ao recentemente ascendido Barrese, co que se clasificou para os xogos extraordinarios do Scudetto. Logo xogou durante dous anos no Grupo Deportivo ISEF, co que gañou o campionato da Serie B 2009–10.

Pedra angular da selección paraguaia, René Villalba participou en dúas Copa América e catro Mundiais: Taipei 2004, Brasil 2008, Tailandia 2012 e Colombia 2016. Tras dúas tempadas disputadas na súa terra natal, en 2013 regresa a Italia incorporándose ao Libertas Eraclea da Serie A2. Problemas relacionados co traspaso internacional impediron a súa utilización, polo que en decembro seguinte o xogador pasou ao Policoro da Serie B, co que inmediatamente conseguiu o ascenso. Ao final da tempada, regresou a Paraguai para xogar no club Cerro Porteño.

## Notas
Concello de Salem

**Salem** é un concello sueco do condado de Estocolmo. A súa capital é a localidade de Salem, que dende un punto de vista estadístico conta como unha parte da localidade de Tumba. O concello é parte da área metropolitana de Estocolmo.

O concello de Salem, situado na parte noroeste da illa de Södertörn, caracterízase pola paisaxe de val de fractura que tamén caracteriza a toda a illa. Bornsjön, o lago máis grande de Salem (ademais do Mälaren), é unha reserva natural e funciona como fonte de auga de reserva para Estocolmo.

Salem é un concello onde predomina o sector servizos, e onde en 2022 o propio municipio era o maior empregador. O principal empregador provado ese ano era Pysslingen Förskolor och Skolor AB. Só ao redor do 1,5% dos postos de traballo do municipio están na industria manufactureira.

Dende a formación do concello no ano 1983 a poboación aumentou, contando en decembro de 2024 con 17 507 habitantes.

## Notas
Bloques de cores

***Bloques de cores*** (en ) é unha serie de animación infantil británica que se emitiu en CBeebies dende o 12 de setembro de 2022. A serie segue as aventuras de personaxes de bloques, e cada un leva o nome dunha cor. Xunto coas series *Alphablocks* e *Numberblocks* forma parte do "Blocks Universe".

Producíronse dúas tempadas. A partir de 2024, a serie estaba programada para a produción ata 2027, segundo un acordo entre Alphablocks Ltd. e Blue Zoo e a BBC.

## Personaxes 
*Claire Morgan como Vermello, Laranxa e Índigo
*Will Jennings como Amarelo, Morado e Maxenta
*Bayo Gbadamosi como Azul
*Harriet Carmichael como Verde, Violeta, Negro, Branco, Marrón, Gris, Gris Claro e Gris Escuro
*Kayi Ushe como Rosa
*Akiya Henry como Ciano
*Beth Chalmers como Anil
*David Holt como Azul Ceo
*Dominique Moore como Lima

## Notas 
## Véxase tamén 
### Outros artigos 
* Lista de series de televisión con versión en galego
* Lista de títulos con versión en galego nas plataformas de streaming
Antonio Bonet de Luna

**José Antonio Bonet de Luna**, nado en Madrid en 1970, é un cineasta e escritor español.

## Traxectoria 
Licenciouse en Empresariais e Filoloxía Inglesa, estudou Dirección na Escola de Cine de Madrid e Creación Literaria na Escola de Escritores madrileña, onde obtivo bolsa ao mellor alumno da oitava promoción do Máster de Narrativa 2016-18. Seguiu cursos de cine en UCLA e de escritura creativa con Alejandro Gándara, Eloy Tizón e Marta Sanz. Coa súa produtora Master Cluster produciu curtametraxes de ficción, vídeos corporativos e cursos audiovisuais.  

En 2024 gañou o Premio Torrente Ballester coa novela en castelán *La soledad de los reptiles.* Para o xurado: «unha obra orixinal e arriscada, que perdura na memoria do lector, cunha reflexión que afonda no sentimento de perda e o lugar que ocupamos na sociedade... unha novela ben estruturada e equilibrada, na que o autor mostra gran capacidade para manter a tensión narrativa de comezo a fin con bo ritmo e personaxes ben traballados». Dirección e guión.
* 2005: *Las viandas*, con José María Pou. Dirección e guión.

### Longametraxe 
* *El marco de la cara*, documental en coprodución entre España e a República Dominicana, en fase de posprodución. 

### Novela 
# *El tarro de las esencias* (inédita)

## Premios 
* 2024: Premio Torrente Ballester por *La soledad de los reptiles*.

## Notas
Lobo branco

O **lobo branco** é unha das aparicións descritas na mitoloxía galega, cuxa presenza se interpreta como un agoiro de morte, o que o asemella a outros seres míticos como a *raposa do aire* ou a *cadela peregrina*.

Na Limia descríbese como un lobo grande, de cor branca, que oubea máis forte que os outros lobos da manda, anunciando a morte dun veciño do lugar. Nas Fiestras (Xinzo de Limia) contan que dous mozos que viñan de facer as beiras a algunha moza foron atacados por lobos; un escapou e foi buscar axuda pero, cando regresaron, xa armados, o outro mozo xa estaba morto, e xunto el, tamén un lobo.

En Vila de Cruces, na parroquia de Merza, hai un monte chamado *A Peneda dos Lobos*, onde se xuntaba unha manda de lobos. Os veciños montaron unha partida de caza e conseguiron matalos, menos a un, un gran lobo branco que segue ouveando alí tódalas noites.

Pola contra, Xosé Fernández Ferreiro publicou unha versión da lenda do lobo branco diametralmente diferente. Segundo el, o lobo branco era amigo dos homes e esixía nos demais lobos, ós que dominaba e dirixía, que respectasen ó home, para que o home respectase ós lobos. Só existía un único lobo branco (porque de aparecer outro, tiñan que loitar e un dos dous debía morrer), que era o rei de tódolos lobos do mundo, ós que daba ordes mesmo a máis de mil quilómetros de distancia. Para evitar que os lobos atacasen a un home, acompañábao no camiño á súa casa como protección, pero sempre sen deixarse ver; de feito, ninguén o viu nunca aínda que xurasen o contrario.

O lobo branco vivía cen anos, sempre só e sen aparearse, pois as lobas lle temían e lle fuxían. Pero ó cabo deste tempo aparecía no bosque unha loba branca, maxestosa coma el, e tiñan unha cría. Cando o lobeto xa era quen de manterse só, o pai morría.

## Notas 
## Véxase tamén 
### Bibliografía 
* 
* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*. Ed. Galaxia, Vigo 2011.
Anna (filme de 2019)

***Anna*** (estilizado como ***ANИA***) é un filme franco-estadounidense de 2019 escrito, producido e dirixido por Luc Besson. Está protagonizado por Sasha Luss, xunto con Luke Evans, Cillian Murphy, Helen Mirren e Alexander Petrov. Estreouse nos Estados Unidos o 21 de xuño de 2019 a través de Summit Entertainment e o 10 de xullo de 2019 a través de Pathé Distribution en Francia. Recibiu valoracións mixtas da crítica e recadou 31 millóns de dólares en todo o mundo fronte a un orzamento de 30 millóns de dólares.

Estreouse en galego o 25 de setembro de 2024 a través da TVG.

## Personaxes 
* Sasha Luss como Anna Poliatova
* Helen Mirren como Olga 
* Luke Evans como Aleksander "Alex" Tchenkov
* Cillian Murphy como Leonard Miller
* Lera Abova como Maude
* Alexander Petrov como Piotr
* Nikita Pavlenko como Vlad
* Anna Krippa como Nika
* Aleksey Maslodudov como Jimmy
* Eric Godon como Vassiliev
* Ivan Franěk como Mossan
* Jean-Baptiste Puech como Samy
* Nastya Sten como Anna falsa
* Andrew Howard como Oleg Filenkov

## Notas
Garda Costeira dos Estados Unidos

A **Garda Costeira dos Estados Unidos**, en inglés **United States Coast Guard** (**USCG**), é un corpo ou organismo estadounidense, que forma parte do Departamento de Seguridade Nacional dos Estados Unidos, pero non é unha das 6 ramas das Forzas Armadas dos Estados Unidos de América. 

## Obxectivos 
miniatura|*Cutter* gardacosta.|esquerda
O obxectivo fundamental da Garda Costeira é protexer as persoas, o medio ambiente, a industria e a seguridade dos Estados Unidos de América en mares, lagos e ríos. Para iso, a Garda Costeira utiliza botes, barcos, helicópteros e avións para deter o contrabando e outros delitos e terrorismo, e para rescatar buques e barcos en perigo.

## Historia 
A Garda Costeira remonta as súas raíces ao Servizo de Corte de Ingresos dos Estados Unidos, que foi creado polo Congreso o 4 de agosto de 1790.  Polo tanto, a Garda Costeira é o servizo marítimo continuo máis antigo dos Estados Unidos.

A moderna Garda Costeira dos Estados Unidos comezou o 28 de xaneiro de 1915. Foi cando o Congreso dos Estados Unidos ordenou ao Servizo de *Reveneu Cutter* dos Estados Unidos e ao Servizo de Salvamento de Vidas dos Estados Unidos que se fusionasen nun único servizo. A Garda Costeira pode formar parte do Departamento da Mariña durante a guerra, pero non o é en tempo de paz. Pasou a formar parte do Departamento de Seguridade Nacional dos Estados Unidos en 2003.

## Notas 
;Referencias

## Véxase tamén 
### Outros artigos 
* Gardacostas de Galicia
* Sociedade de Salvamento e Seguridade Marítima
Picariños

***Picariños*** é unha serie de televisión galega producida por Coven Films e pola TVG. Dirixida por Diego R. Aballe e escrito por Amanda Seijas, está protagonizado por Jimena García, Sofía Vila e André Freiría.

Estreouse o 27 de setembro de 2024 no Xabarín Club.

## Personaxes 
* Jimena García como Lola
* Sofía Vila como Carla
* André Freiría como Xan
* Carlos Puga como director
* Carson Jones como bedel
* Niko como Pocho

## Sinopse 
Lola, Carla e Xan son tres alumnos dun colexio ao que chega un novo bedel moi sospeitoso. Canda el leva un pequeno can.

## Episodios 
* Capítulo 1: O novo bedel
* Capítulo 2: Este home non é de fiar
* Capítulo 3: Operación salvar ao can
* Capítulo 4: Os cans tamén saben de mates
* Capítulo 5: As aparencias enganan

## Notas
Nódulo

Os termos **nódulo** e o seu plural **nódulos** teñen diversos significados en botánica, xeoloxía, medicina e fisioloxía. En certos eidos, os termos **nodosidade**, **nó**/**nós** e **nodo**/**nodos** poden ser sinónimos.

## Botánica 
:* **Nódulo**, grupo de bacterias fixadoras de nitróxeno nas raíces das leguminosas.

## Xeoloxía 
:* **Nódulo**, concreción contida nalgunhas rochas ou que se formou no fondo do mar.
:* **Nódulo polimetálico**, estrutura xeolóxica.

## Medicina 
:* **Nódulo**, grupo de células.
:* **Nó auriculoventricular** ou **nó de Aschoff-Tawara**, situado na aurícula dereita do corazón.
:* **Nó de Virchow**, unha adenopatía supraclavicular esquerda.
:* **Nódulo** nas cordas vocais (**cordite tuberosa**), hiperqueratose simétrica do seu tecido que afecta á voz.
:* **Nódulo linfático**, sinónimo de **ganglio linfático**.
:* **Nó sinusal** ou de **Keith e Flack**, situado na aurícula dereita do corazón.
Los Canarios

**Los Canarios** foi un grupo de pop rock español (posteriormente rock progresivo) fundado nas Illas Canarias por Eduardo "Teddy" Bautista en 1964.

## Traxectoria 
A banda comezou nas Palmas de Gran Canaria co nome **Canaries** e interpretando música soul e rhythm & blues con letras en lingua inglesa. O seu primeiro álbum *Flying High with The Canaries* (1967) só se comercializou nos Estados Unidos, e non se editaría en España até 1985.

Os sinxelos "Get on Your Knees" e "Free Yourself" convertéronse en éxitos en España, xa que en 1970 publicouse un segundo LP titulado *Libérate!*, pero tiveron que disolverse como grupo momentaneamente cando Bautista entrou no servizo militar. "Get on Your Knees", especificamente, ralcanzou o status de triplo disco de ouro.

Durante a primeira metade dos anos 70 o estilo da banda aproximouse ao rock progresivo, xa que Bautista experimentaba cada vez máis con sintetizadores e música electrónica. Todo isto chegou a bo porto mediante *Ciclos* (1974), un álbum dobre que chegou como unha adaptación ao rock sinfónico das "Catro estacións" de Vivaldi.

O grupo disolveuse definitivamente en 1974.

## Discografía 
**Flying High with The Canaries* (1967)
**Libérate!* (1970)
**Canarios vivos!!!!* (1972) 
**Ciclos* (1974)

## Notas
Os Ancares: A serra esquecida

***Os Ancares: A serra esquecida*** é un documental galego de 2012 dirixido por Enrique Rodríguez e producido por Formato Producciones para a Televisión de Galicia.

En 1968 o xornalista Enrique de Arce  Temes realizou unha reportaxe para *El Ideal Gallego* sobre a situación dos habitantes da serra dos Ancares, que vivían completamente illados nunhas condicións máis propias da Idade Media que do século XX. A crónica daquela expedición e dos anos posteriores quedou recollida no libro *Os Ancares: A serra esquecida* (2010). O documental relata os acontecementos descritos no libro, contando co testemuño dos protagonistas daquela expedición e dos veciños que habitaron nos Ancares durante aqueles anos.

## Elenco 
* Enrique de Arce
* José Manuel Vázquez
* Roberto Cea Veiga
* Pedro de Llano
* Alfredo Sánchez Carro

## Notas 
## Véxase tamén 
### Ligazóns externas 
* 20px
Kate Raworth

**Kate Raworth**, nada en 1970, é unha economista inglesa da Universidade de Oxford e a Universidade de Cambridge. É coñecida pola obra *Donut Economics: Seven Ways to Think Like a 21st-Century Economist* na que propón un modelo de crecemento económico alternativo que equilibre as necesidades humanas esenciais  e os límites planetarios.

## Traxectoria 
Raworth estudou Política, Filosofía e Economía na Universidade de Oxford e completou un mestrado en Economía do Desenvolvemento.

De 1994 a 1997 Raworth traballou na promoción do desenvolvemento de microempresas en Zanzíbar como membro do Overseas Development Institute. De 1997 a 2001 traballou como economista e foi coautora do Informe sobre Desenvolvemento Humano do Programa das Nacións Unidas para o Desenvolvemento, nos capítulos sobre globalización, novas tecnoloxías, consumo de recursos e dereitos humanos. De 2002 a 2013 foi investigadora sénior en Oxfam. É investigadora sénior e membro do consello asesor do Environmental Change Institute da Universidade de Oxford; así como socia principal do Cambridge Institute for Sustainability Leadership.

En 2017, Raworth publicou *Donut Economics: Seven Ways to Think Like a 21st-Century Economist*. O estudo formula unha alternativa ao pensamento económico dominante e propón as condicións para unha economía sostible. 

A economista española Carlota Sanz sinala que o modelo da economía do *donut* de Raworth «consta de dous aneis concéntricos: unha base social, para garantir que ninguén quede curto nas necesidades básicas, e un teito ecolóxico, para garantir que a humanidade non exceda os límites da Terra». Así mesmo, este modelo expón cambiar «o sistema dexenerativo a un que sexa rexenerativo e circular por deseño».

En 2021, Raworth foi nomeada membro do Consello de Economía Saúde para Todos da Organización Mundial da Saúde, presidido por Mariana Mazzucato.

## Obra 
*  Edición en español: *Economía rosquilla 7 maneras de pensar la economía del siglo XXI.* Editorial Paidos (2018). Tradutor: Francisco J. Ramos. ISBN: 9788449334030.
* 

## Notas
Teorema de Ostrowski

En matemáticas, **o teorema de Ostrowski** é un teorema da teoría de números demostrado en 1916 por Alexander Ostrowski, segundo o cal calquera valor absoluto non trivial no corpo ℚ dos racionais é equivalente ao valor absoluto habitual ou ao dos valores absolutos *p*-ádicos. 

De forma máis precisa e máis xeral , o teorema de Ostrowski afirma que os únicos valores absolutos non ultramétricos nun corpo *K* son (se os hai) as aplicacións da forma *x* ↦ |*f* (*x*)| , onde *f* é un mergullo de *K* no corpo dos complexos, e 0 \forall x \in K,\ |x|=0\Longleftrightarrow x=0~;
# \forall (x,y) \in K^2,\ |x\times y|=|x|\times |y|~;
# \forall (x,y) \in K^2,\ |x+y| \leq |x|+|y|.

A aplicación  é entón unha distancia en *K.*

Se o valor absoluto cumpre a condición  

: \forall (x,y)\in K^2,\ |x+y| \leq \max(|x|,|y|),
máis forte que a condición 3, entón o valor absoluto chámase ultramétrico.

### Valor absoluto trivial 
O *valor absoluto trivial* | ∙ | nun corpo defínese por 
: |x|_0=\begin{cases}0&\text{si }x=0\\1&\text{se }x\ne0.\end{cases}

### Valor absoluto habitual 
O *valor absoluto habitual* | ∙ |  en ℚ defínese por 
: |x|_\infty=\begin{cases}x&\text{si }x\ge0\\-x&\text{si }x 

### *Valor absoluto p*-ádico 
Para un número primo fixo *p*, calquera '** racional distinto de cero pode escribirse de forma única na forma 
:x=p^n\frac ab

onde n, a son enteiros, b é un enteiro estritamente positivo tal que a e b son primos entre si, e p non divide  a nin b.

O enteiro **' é a valoración p-ádica de ''*. O *valor absoluto p-ádico* |∙| en ℚ defínese entón por :|x|_p=\begin{cases}0&\text{si }x=0\\p^{-n}&\text{si }x\ne0.\end{cases}.

Este valor absoluto é ultramétrico ultramétrico.

### Valores absolutos equivalentes 
Dous valores absolutos nun corpo *K* dise que son equivalentes cando as distancias asociadas son topoloxicamente equivalentes. Son logo potencias uns dos outros cun expoñente estritamente positivo.

## Teorema de Ostrowski 
## Completamentos do corpo dos números racionais 
O teorema de Ostrowski mostra que só hai dous tipos de complementos do corpo ℚ. Se tomamos un valor absoluto equivalente ao valor absoluto habitual, construiremos un corpo isomorfo a ℝ. 

Se completamos o corpo ℚ cun valor absoluto *p*-ádico, obtemos corpos completos moi diferentes ao dos reais: corpos *p*-ádicos. Isto abre as portas á análise *p''-ádica.
## Notas 
## Véxase tamén 
### Bibliografía 
*
*
### Outros artigos 
* Número p-ádico.
### Ligazóns externas 
*
*
*
Rebelión Científica

alt=Acción de Rebelión Científica en España el 6 de abril de 2022|miniatura|Rebelión Científica tingue de vermello o Congreso dos Deputados en España o 6 de abril de 2022

**Scientific Rebellion** é un grupo de científicos ambientais internacionais que fai campaña polo decrecemento, a xustiza climática e unha mitigación máis eficaz do cambio climático. É unha organización irmá de Extinction Rebellion. É unha rede de académicos e académicas que trata de crear conciencia a través da desobediencia civil non violenta.

## Accións 
O grupo creouse en marzo de 2021. En agosto de 2021 o grupo filtrou partes da contribución prefinal do Grupo de Traballo III ao Sexto Informe de Avaliación (AR6) antes da aprobación intergobernamental. 

Levaron a cabo varias protestas durante a COP26, entre elas o bloqueo da ponte George V de Glasgow o 6 de novembro de 2021. En abril de 2022 o grupo organizou un bloqueo de estradas en Berlín en protesta contra a perforación de petróleo no mar do Norte. O 6 de abril de 2022 con outros colectivos como Futuro Vegetal, botaron auga tinguida de remolacha, simulando sangue, contra o Congreso dos Deputados para concienciar contra a crise climática. 

Seis persoas investigadoras afiliadas ao movemento defenderon a desobediencia civil dos seus colegas nun comentario detrás dun muro de pagamento, hipotetizando que isto pode causar cambios netos significativos a favor do clima na opinión pública debido ao "potencial de recortar". a través da infinidade de complexidades e confusión" no público, recibindo unha cobertura substancial por medios de texto en liña. 
## Notas